JohanHeinsen/ENO huggingface dataset:
Viborger Samler, 1839-01-05
Udenlandske Efterretninger. Frankrig. "157 Medlemmer af de Deputeredes Kammer – beretter J. des Deb. – have den 24de Decbr. om Aftenen forsamlet sig hos General Jaqueminot. Denne Forenings erklærede Hensigt er at modsætte sig Coalitionens Bestræbelser for at styrte det nærværende Ministerium og at tilbyde et Foreningspunct for alle de Deputerede, der heller ville Friheds og Ordens Grundsætninger end slutte sig til ærgjerrige Combinationer. Alle hos General Jacqueminot forsamlede Deputerede tilkjendegave det Ønske, at Addressen vilde udtale sig med Fynd om Ministeriets Forvaltning, og at Discussionen blev aaben og oprigtig. Efter Addressens Forelæsning vil Foreningen atter forsamle sig. Den haaber ogsaa, at Addressen snart vil træde for Dagens Lys, da Coalitionen for længe siden er bleven enig om de Bebreidelser, den vil gjøre Ministeriet." Le Temps paastaaer, at kun 152 Deputerede have været tilstede, men 17 skriftlige Adhæsioner fuldstændiggjorde Antallet af den ministerielle Majoritet af 163, der viste sig ved de sidste Debatter. Le Messager siger, at Foreningens Øiemed ikke er det hele Cabinets men fornemmeligen Conseilspræsidentens Opretholdelse. – Jfølge de sidste Efterretninger fra Africa var Abdel Kader vendt tilbage til Mascara fra sit lykkeligt tilendebragte Tog mod Ain-Maide og derfra gaaet til Miliana hvor han torde træffe sammen med Marschal Vallee. – Marschal Clauzel er kommen tilbage til Paris og vil, efter Forlydende, tale ved Addresse-Discussionen over det algierske Spørgsmaal. – Man begynder at undre sig over, at der endnu slet ingen Efterretninger ere indløbne fra Blokadeescadren for Mejico. Denne Forsinkelse har vel givet Anledning til Messagers Paastand, at ugunstige Beretninger, ifølge et Rygte, skulde være indtrufne. Spanien. Courererne fra Madrid af 16de og 17de Decbr. ere udeblevne; af en Efterretning fra Saragossa af 18de erfarer man kun, at det er lyk kets Hr. Pita Pizarro at inddrive 4 Mill. Realer til Nordarmeen og 1 Mill. til Centrumsarmeen.
Viborger Samler, 1839-01-05
Quotidienne melder efter et Brev fra Madrid af 15de, at Perez de Castro har modtaget Præsidentskabet. – Jfølge Breve fra Bayonne af 21de var Maroto endnu den 17de hos Don Carlos i Azcoitia. Her havde man erfaret, at Espartero havde med 8000 Mand angrebet Carlisternes faste Stilling la Pobacicion, men var dreven tilbage. – Jfølge Breve fra den cataloniske Grændse trængte Baron de Meer haardt ind paa Grev d'Espanna og havde tilfægtet sig flere partielle Fordeele. Som der meldes fra Madrid, har Baron de Meer kun de cataloniske Deputerede at takke for, at han har beholdt sit Generalcapitainerie, da flere Generaler ere afsatte ved Esparteros Jndflydelse. – Lovforslaget om en Udskrivning af 40,000 Mand er gaaet igjennem. En Proposition af Hr. Mendizabal, som man ansaae for krænkende for Ministeriet, er trods Jndenrigsministerens Opposition gaaet igjennem, nemlig at udnævne en Commission, til hvilken Ministeriet skal meddele Oplysning om Armeens Bestand og dets Midler til, fremfor Alt, at dække dens Fornødenheder.
Viborger Samler, 1839-01-05
Blandet. J det belgiske Kammers Møde den 26de Decbr. androg Hr. F. de Merode paa, at Ministeriet vilde fremkomme med et Lovforslag, hvorved det bemyndigedes til at lade de sydlige belgiske Fæstninger besætte af franske Tropper. – J Posen pleier aarligen at udkomme under Ærkebiskoppens Auspicier en Notice over Festdagene, Decanaternes Jnddeeling og de Geistliges Navne. Denne har man iaar nægtet det fornødne Imprimatur. – Fra Generalgouverneuren i Ostindien har man faaet en officiel Erklæring over Grundene til Toget mod Afghanstan og Forholdene til Persien. – Breve fra Candien melde, at der den 21de Nov. landsattes af 6 ægyptiske Krigskibe paa Den 1000 Mand, der under Mustapha Paschas Befaling vare komne fra Syrien; de begave sig efter nogle Dages Rast til Sphakia, Øens sydligste Provinds og jagede de stakkels Jndvaanere ud af deres Hytter, hvilke hine derpaa selv toge i Besiddelse. Den 3die Decbr. landsatte paa Candia en Fregat en Besætning af 330 Mand, som der skulde holde Quarantaine. Fire andre Fregatter bleve for Anker i Bugten ved Suda, for i Nødsfald at understøtte Mustapha Pascha. – Ved "Neue Zeitungs" Slutning den 31te Decbr. om Aftenen Kl. 6 1/2 var den engelske Post af 25de Decbr. endnu ikke ankommen.
Viborger Samler, 1839-01-05
Hs. Majestæt Kongen af Sverrig og Norge ankom den 21de Decbr. om Aftenen til Christiania.
Viborger Samler, 1839-01-05
Under 22de Aug. har Hs. Maj. Kongen allernaadigst resolveret: at der indtil videre herefter hver Sommer skal, under Stiftamtmandens Forsæde, i Reikavig paa Island finde en Forsamling Sted, bestaaende af Jslands 3 Amtmænd, Biskoppen, samt een af Provsterne, Justitiarius i den islandske Lands-Overret, Landfogden og een Sysselmand af hvert Amt, for at deliberere over de vigtigere, Jsland i Almindelighed vedkommende Anliggender, der tilstilles dem fra vedkommende Collegier, for derover at afgive Betænkning og Forslag, ligesom det ogsaa skal være dem tilladt at tage de Andragender eller Forslag af ovennævnte Beskaffenhed, som et eller andet Medlem af Commissionen maatte finde sig foranlediget til at fremsætte, under Overveielse. Hvert af Forsamlingens Medlemmer nyder, foruden fri Befordring, 4 Rbd. daglig i Diætpenge. Forsamlingstiden maa hver Gang ikke overskride 4 Uger.
Viborger Samler, 1839-01-05
Cand. phill. Stensler har faaet Tilladelse at oprette en Realskole i Kjøbenhavn.
Viborger Samler, 1839-01-05
Fra Pressen er udkommet: "En Familie paa Landet." af C. Bernhard; "Slægtskabet," Novelle af Carl, og "Et Familiemalerie," skildret af Chr. Comet.
Viborger Samler, 1839-01-05
Paa Kjærlighedsstien udenfor Kbhvns Vesterport er forleden Morgen fundet en død ubekjendt Mandsperson.
Viborger Samler, 1839-01-05
Den i Kbhavn almindeligt bekjendte "gale Jean nette," forhenværende Lærerinde i Fransk, er død paa Frederiks Hospital, hvor hun ved kongl. Naade, havde fri Pleie.
Viborger Samler, 1839-01-05
J Commissionstidenden findes et Avertissement, hvis Begyndelse lyder saaledes: "Hr. Regimentschirurg Stark takkes paa det Forbindtligste for den af ham imod mig beviiste, næsten utrolige Velgierning, ved en Operation at danne mig en ny Næse, som Hans kongelige Majestæt og den høie Conferentsraad Thorvaldsen har betragtet med stor Forundring.
Viborger Samler, 1839-01-05
Som en Foranstaltning af Postvæsenet, der taknemmeligen bør paaskjønnes især af de Handlende, ville vi ikke forbigaae at anføre, at, naar de hamborgske Personposter indløbe til Kjøbenhavn efter Diligencens Afgang, de til Helsingør adresserede Breve og Aviser befordres hertil pr. Estafette. (Hels. A.)¬
Viborger Samler, 1839-01-05
J Kirkeaaret 1838 var Antallet af de i Kiel Fødte 561 og deriblandt 110 uægte, eller 20 af 100. Antallet af de Døde var kun 303; der er altsaa 258 flere Fødte end Døde. Dersom denne Opgivelse i "Kieler-Correspbl." er rigtig, da er det saa betydelige Overskud af Fødte (c. 45 pCt.) yderst mærkeligt. (Berl. T.)¬
Viborger Samler, 1839-01-05
J disse Dage er paa Varde Mark norden for Byen, ikke langt fra Landeveien til Ringkjøbing, ved Pløining opdaget 2 Skeletter af et fuldvoxent Menneske, der vare skjulte neppe 1/2 Alen under Jordskorpen. Efter Skjøn formodes de at have ligget der omtrent en 30 Aars Tid eller derover. Af Ligkister eller Klæder fandtes intet Spor, og det vides eiheller, om dette Sted tilforn har været afbenyttet som Retterplads, (Ribe Av.) Fra Thisted Egnen. Hvad der meest sysselsætter Speculanter i denne Tid ere de hurtigt stegne, men næsten lige saa hurtigt faldne Priser paa Havre, der endog i de sidste Uger er solgt for 2 Rbd. 4 s. Jøvrigt er det et lykkeligt Aar for Landmanden, thi Høstens Udfald ialmindelighed var meget godt, Kornet betales godt, Kreaturer endnu bedre, og af Stude, en saa vigtig Handels-Artikel for Thy, ere alle saavidt opkjøbte, at man begynder at kjøbe Stude kalve paa Leverance efter flere Aars Forløb. – Vinteren indfandt sig pludselig med stærk Sneefog anden Juledag, dog havde det sidste Mellemrum af mildere Veir været til betydelig Fordeel for Mange med Hensyn til Markens Forarbeidelse, der var standset i 3 Uger. (Aalb. Av.)
Viborger Samler, 1839-01-05
Under "forlangt Jndrykkelse" læses i Aarhuus Avis: "Der cirkulerer, som bekjendt, i Publikum Afskrifter af nogle saakaldte Vignetter over de jydske Stænderdeputerede. Da de, paa faa Undtagelser nær, ere ynkelige Fostere af Uaand og pøbelagtig Gemeenhed, var det at ønske, at Forfatteren maatte kunne opdages, for at drages til Ansvar for sine ignoble Angreb paa Nationens bedste Mænd, og man tillader sig herved at opfordre Enhver til at interessere sig for hans Opdagelse, idet man, i dette Øiemed, udlover en Sum af 50 Rbd., som ere deponerede paa Adressekontoiret i Aarhuus.
Viborger Samler, 1839-01-05
(Formedelst Helligdag er ingen Børs-Cours noteret og ei heller noget Tallotterie trukket.)
Viborger Samler, 1839-01-05
Reisende. Fra Kallundborg til Aarhuus: Proprietairerne Rahlff og Hastrup, Qvarteermand Foltmann, S. Nielsen. Fra Aarhuus til Kallundborg: Grosserer Reiersen, Lieutenant Muxolt, Cand. med. Reiss, Pastor Seerup, Toldinspecteur Bang, Graveur Winther, Forpagter Wilhardt, Gartner Fløistrup.
Viborger Samler, 1839-01-05
Paa førstkommende Søndag prædiker Hr. Pastor Johansen i Domkirken; i Søndresogns Kirke Hr. Pastor Ursin.
Viborger Samler, 1839-01-05
AVERTISSEMENTS. Til forskjellige Tider er her i Byen fundet og til Politimesteren afleveret: 1) Et saakaldet Halvmerskums Pibehoved med Sølvbeslag og Rør. 2) En Pose med en Deel Gangklæder. 3) En Lundstikke. 4) En liden grøn Æske med en Guldbrystnaal. Hvilke Ting herved oplyses. Viborg Politikammer, den 28de December 1838. E. Selmer, const.
Viborger Samler, 1839-01-05
Bedste Congo af Compagniets sidste Pakninger, kan faaes paa Apotheket. Bagger.
Viborger Samler, 1839-01-05
Colonial-Varer.
Viborger Samler, 1839-01-05
Af alle til denne Handel henhørende Artikler, ere nu arriverede hos Undertegnede og sælges til meget billige og nedsatte Priser. Skive, den 1ste Januar 1839. J. Samson.
Viborger Samler, 1839-01-05
Vildtskind. Hare-, Ræve, Odder-, Maar- Jlder- og Brokskind kjøbes og betales til høieste Priser af J. Samson. Skive, den 16de December 1838. Faar- og Lammeskind kjøbes og betales til høieste Priser af J. Samson. Skive, den 16de December 1838. Kreaturbeen. kjøbes og betales med høieste Priis af J. Samson. Skive, den 16de December 1838. God Medoe og Margaux samt gl. fransk Viin sælges billig hos J. Samson. Skive, den 16de December 1838. Af Undertegnedes Gaard er i sidste Markedsdage bortkommen en noget brugt engelsk Sadel, som er aaben paa Fordelen, med dertil hørende Pakpude, Pakremme og Rumpe rem, Alt af bruunt Læder, samt sølvpletterede Stigbøiler. Ligeledes er bortkommen et Bidsel af bruunt Læder, med sølvpletterede Stænger. – Hvo som herom kan give nogen Oplysning bedes at anmelde samme for Undertegnede, som derfor betaler en passende Douceur. Randers, den 30te December 1838. J. Klem.
Viborger Samler, 1839-01-05
En hvid Vandhund, med brune Øren og en bruun Plet paa Ryggen, halt paa det ene Forbeen, er sidste Søndag kommen løbende til Sygestuen i Viborg. Dens Eier bedes snarest at afhente samme, imod Erlæggelse af havte Omkostninger.
Viborger Samler, 1839-01-05
Efter passeret Udlæg for resterende Skatter, bliver Bagermester Baggesens eiende og iboende Gaard, som er beliggende i denne Byes St. Mathiasgade, under nyt Assurance No. 251, med tilliggende Gaardsplads og Have stillet til Bortsalg ved 3de Auctioner som afholdes paa Viborg Raadhuus: Tirsdagen den 29de Januar 1839, hver Dags Tirsdagen den 12te Februar f. A., Formiddag og Tirsdagen den 26de f. M. f. A. Kl. 11. Conditionerne erfares ved Auctionerne og ere forinden til Eftersyn paa Auctionscomptoiret. Denne Bekjendtgjørelse skeer tillige til Efterretning for samtlige Vedkommende i Overeensstemmende med Pl. 22de April 1817. Viborg, den 31te December 1838. L. Selmer, const.
Viborger Samler, 1839-01-05
Jfølge Stiftamtets Ordre bliver den Niels Christensen Tjener tilhørende Gaard i Vive Bye og Sogn, Hindsted Herred, Aalborg Amt, af Hartkorn Ager og Eng 3 Tdr. 1 Skp. og Skovskyld 2 Tdr., der er adjudiceret det Offentlige til Realisation for Skatterestancer, stillet til Bortsalg ved 3de Auctioner, som afholdes saaledes: Tirsdagen den 2de Januar 1839, den 5te Februar f. A. og Onsdagen den 20de f. M. f. A. hver Dags Formiddag Kl. 11. De tvende første Auctioner afholdes paa Tingstedet i Bælum og den tredie i den sælgende Gaard. Conditionerne fremlægges ved Auctionerne. Hvilket herved i Overeensstemmelse med Pl. 22de April 1817 bekjendtgjøres. Nørgaard, den 19de December 1838. Hvass. Jfølge passeret Udlæg, og efter Begjering af vedkommende Udlægshaver bliver Klode Mølle af Hartkorn Jordskyld 2 Tdr. 1 Skp. og Mølleskyld 3 Tdr. 1 Skp. 2 Fdkr., med det til Møllen hørende Gjæstgiverie og Ret til at hæve Broepenge, i Kragelund Sogn, Hids Herred, Viborg Amt, stillet til Bortsalg ved een eneste Auction, som afholdes i bemeldte Mølle Onsdagen den 23de Januar 1839 om Formiddagen Kl. 10. Conditionerne erfares ved Auctionen. Lysgaard og Hids Herreders Contoir. Dalsgaard, den 21de December 1838. H. H. Holm.
Viborger Samler, 1839-01-05
Ved Proclama, som er læst i den Kongelige Landsoverret i Viborg og Salling Herreders Ret, ere alle de, som maatte have noget at fordre i Boet efter afdøde Sognepræst for Lem og Veibye Menigheder, Johannes Mehl, med 12 Ugers Varsel indkaldte til at anmelde og beviisliggjøre deres havende Krav for undertegnede Skifteforvalter. Bye- og Herreds-Contoiret i Skive, den 19de December Rosenstand.
Viborger Samler, 1839-01-05
Ved Proclama af Dags Dato, som bliver læst ved vedkommende Retter, ere Creditorerne i Selveiergaardmand Christen Nielsen, ogsaa kaldet Christen Bojer af Aardestrup Bye og Sogn, Hornum Herred, Aalborg Amt, hans til Skifterettens Behandling som Fallit opgivne Boe, indkaldte med 12 Ugers Varsel til at anmelde og beviisliggjøre deres Fordringer for undertegnede Skifteforvalter; hvilket herved endvidere bekjendtgjøres. Nibe, den 15de December 1838. Lynge.
Viborger Samler, 1839-01-05
Creditorerne i Boet efter afdøde Jndsidderske Karen Christensdatter, Enke efter Skrædder Christen Sørensen, af Ellitzhøi Bye og Sogn, Hornum Herred, Aalborg Amt, indkaldes herved med 12 Ugers Varsel til at anmelde og beviisliggjøre deres Krav for mig, som Skifteforvalter i bemeldte Boe, og indkaldes tillige herved bemeldte Afdødes Arvinger med Aars og Dags Varsel til at legitimere dem for mig. Nibe, den 24de December 1838. Lynge.
Viborger Samler, 1839-01-07
No. 3. 67 Aargang. alene privilegerede Kongelig allernaadigst Saaler, Viborger Danmark og Hertugdømmene. Forsendes med Brevposten i 7 Januar 1839. Mandagen den Redigeret af E. Nerenst. – Udgives fra det Donssiske Officin.
Viborger Samler, 1839-01-07
Udenlandske Efterretninger. Frankrig. Pairskammeret har med 102 Stemmer mod 11 antaget Udkastet til Addressen, der i de servileste Udtryk er en Gjenklang af Throntalen, et Resultat, der ikke kunde overraske Nogen, der har lagt Mærke til Aanden i dette Kammer. – Om de Deputeredes Adressecommission hedder det, at Doctrinairerne og Medlemmerne af Tierspartiet, der danne Majoriteten, ikke kunne blive enige om alle Spørgsmaalene i den ydre Politik. Hos Hr. Thiers skal en talrig Forsamling af Deputerede have fundet Sted, for at modarbeide den jaqueminotske Reunion. Hr. Thiers skal have forpligtet sig til, i indtrædende Tilfælde, kun med Samtykke af alle Coalitionens Nuancer at modtage Conseilspræsidentskabet. Marschal Soult er den 26de Decbr. indtruffen til Paris. Han modtog strax et Bud fra Slottet og et Besøg af Thiers. – Jfølge Journal du Havre skal Admiral Lalande, Chefen for den franske Escadre i det middellandske Hav, have erholdt specielle Jnstructioner for visse, ikke usandsynlige, Tilfælde, da manikke er uden Frygt for visse Kystpuncter med Hensyn til den russiske Marines Bevægelser og de Beslutninger, som Tyrkiet ifølge den russiske Politik kunde fatte. Admiral Rosammels hyppige Conferencer med Kongen og de seneste befalinger fra denne Marineminister til Marinepræfecterne vilde kunne lade slutte til et særdeles Formaal for de anordnede Sørustninger, hvis ikke ethvert Departement var betænkt paa sin Retfærdiggjørelse ved den forestaaende Forelæggelse af Budgettet. - Hertugen af Remours har ved sin Ankomst til Pisa truffet sin Søster i Bedring. – De franske Krigskibe, der have afhentet Besætningen i Ancona, ere indløbne til Toulon.
Viborger Samler, 1839-01-07
Belgien. Den engelske Gesandt skal have tilkjendegivet den belgiske Regjering, at Storbritannien vil ansee det som en Krigerklæring, dersom Kammeret vil tage Hr. Felix de Merodes Motion omde sydbelgiske Fæstningers Overgivelse til franske Tropper) under Overveielse. – Det belgiske Senat har i en hemmelig Committee antaget Forslaget om at komme Banken tilhjælp. - Repræsentantkammeret har prorogeret sine Møder til den 15de Jan. - Den 30te Decbr. forlangte Hr. Dumon-Dumortier i Senatet Oplysning om en Paastand af Hr. Mole i det franske Pairskammer, at Belgien ikke havde gjort en eneste Reclamation mod de 24 Artiklers Territorialbestemmelse for den 1ste Novbr., da de belgiske Kamre aabnedes. Kammerets Præsident lod herpaa Udenrigsministeren indbyde til at indfinde sig i Kammeret. Efter hans Ankomst gjentog Hr. Dumon-Du mortier sin Forespørgsel. Ministeren svarede, at han beklagede, ikke at kunne give nogen fuldstændig Oplysning om Underhandlingernes Gang. Med Hensyn til den franske Ministers Ord kunde han iøvrigt erklære, at disse vare anførte overeensstemmende ved Sandheden, dog kun, forsaavidt Ministeren, hvorom ingen Tvivl kunde være, havde meent officielle Underhandlinger. Jøvrigt havde Regjeringen intet Øieblik tabt Landets Vel af Syne. - LIndependant melder, at de fornødne Rustninger nu ere tilendebragte.
Viborger Samler, 1839-01-07
Spanien. Endelig har man faaet Efterretninger fra Madrid indtil den 23de Decbr., men de ere ikke af Betydenhed. Hr. Perez de Castro var endnu ikke ankommen, og man vidste ikke, om han vilde modtage Conseilspræsidentskabet. (Times melde fra Lissabon, at han har afslaaet det.) For man faaer Vished herom, vil det ministerielle politiske System, vel neppe erklære sig. J Cortes er man især uenig om Vedblivelsen eller Ophævelsen af Beleiringstilstanden i Provindserne; Hr. Martinez de la Rosa, i Spidsen for de Moderate, stemmer for det Første, Hr. Arguelles, med de saakaldte Exalteerte, derimod for det Sidste. J Aragonien og Valencien vedvare de blodige Repressailler uagtet de energiske Forestillinger af den engelske Commissair ved Centrumsarmeen. Paa Hr. Martinez de la Rosas Jnterpellationer og Valencias Tilstand og Afstraffelsen af Mendet Vigos Mordere, svarede General Alaix, at Regjeringen var betænkt paa Ordens Gjenoprettelse og de Skyldiges Afstraffelse. Processen mod Generalerne Narvaez og Cordova har endnu ikke taget sin Begyndelse; den Første opholder sig i San Lucar; man troer, at den Anden har skjult sig, for at afvente, hvilken Vending Tingene ville tage. Begge have et vist Antal Venner blandt Cortes's gamle Majoritet, som gjerne ved deres Frikiendelse vilde give Greven af Luchhana en liden Lection. En endnu mægtigere Beskytter have de i den engelske Minister, Hr. Villiers, der levende intercederer for dem. Det hedder ogsaa, at denne Minister skal i en energisk Note have fordret den engelske Legions resterende Sold og en vis Velvillie mod Munagorris Foretagende. Det hedder, at Palarea skal i Malaga afløses af Serrano, og at Lopez i Valencia skal afsættes. Don Juan Valdez, Generalcapitain i Galicien er udnævnt til Overbefalingsmand for den kongelige Garde i Grev Luchhanas Sted, da denne formedelst sine vigtige Pligter som Høistcommanderende for Nordarmeen har opgivet hiin Post.
Viborger Samler, 1839-01-07
Blandet. En Dampbaad, der den 14de f. M. har forladt Lissabon, overbringer den Tale, Dronningen har holdt ved Aabningen af de nye Cortes; man bemærker, at Quadrupelalliancen slet ikke nævnes deri. –Man anseer det som en Forløber til de nye Love, der snart ville udkomme i Preussen med Hensyn til de kirkelige Tvistigheder, at Statstidenden af 31te Decbr. har, under Forkyndelsen af den pavelige Allocution, forelagt en Drøftelse af Forholdene, der især er rettet mod Erkebiskoppen af Posens Opførsel. –
Viborger Samler, 1839-01-07
Fra Frankfurt meldes under 30te Decbr., at der i den foregaaende Uge havde reist sig et Klammeri paa et Værtshuus imellem østerrigske Soldater og frankfurtske, der henhørte til det saakaldte Bøsseskyttecompagnie, hvorved Haandgribelighederne forte til stærke Saar paa begge Sider, der allerede skulle have medført en østerrigsk Soldats Død.
Viborger Samler, 1839-01-07
J de forenede Fristater og navnlig i Pensylvanien er der udbrudt alvorlige Uroligheder. J Harrisburgh, Provindsens Regjeringssæde, har Folket reist sig i Masse, bemægtiget sig Tøihuset og tvunget den lovgivende Myndighed til at standse sine Forhandlinger. Whiggerne (det aristoratiske Parti) synes at have givet den første Anledning til disse Optrin derved, at de erklærede nogle til det Burenske Parties Fordeel udfaldne Valg af Lovgivningsmedlemmer for ugyldige og vilde anstille en Undersøgelse desangaaende. Nu udbrød Opstanden, Folket bemægtigede sig Arsenalet og i 2 Dage (den 6te og 7de f. M.) førte Pøbelen Herredømmet i Staden. Fra Philladelphia ere Tropper rykkede ud imod Staden.
Viborger Samler, 1839-01-07
J Brüssel stræber man af alle Kræfter igjen at ophjælpe den belgiske Bank, for at forebygge videre Ulykker. Allerede den 18 Dec. forsamlede Bankens Kreditorer sig paa Raadhuset og bevilgede 3 Maaneders videre Kredit, og den følgende Dag har Appellationsretten bevilget det ansøgte Protektorium. Desfornden raadslaaer Handelstribunalet med Ministeriet om visse af Banken gjorte Forslag, medens Ministeriet samtidig hermed delibererer med den egentlige Regjeringsbank (socicte generale) om at tilveiebringe de fornødne Midler, for at forhindre, at de talrige af den belgiske Bank afhængige Privatinstituter ogsaa skulle standse med dets Udbetalinger.
Viborger Samler, 1839-01-07
Jndenlandske Efterretninger. J de roeskildske Provindsialstænders syv og tredsindstyvende Møde foretoges til foreløbig Behandling: 1) Udkast til en Anordning angaaende Straffen for falsk Vidnesbyrd, og anden Meeneed; 2) Udkast til en Anordning indeholdende Modificationer i Forordningen af 12te Juni 1816 angaaende Straffen paa Vand og Brød, og 3) Udkast til en Anordning angaaende Communalbestyrelsen i Kjøbenhavn. – J det otte og tredsindstyvende Møde foretoges til foreløbig Behandling Bankdirecteur Haagens Forslag om Tallotteriets Ophævelse og til endelig Behandling: 1) Den Forsamlingen forelagte Extract af Udkastforordningen angaaende det under det kongelige danske Cancellie henhørende Regnskabsvæsen m. m., og 2) Assessor Algreen-Ussings Forslag angaaende Danmarks Finantsvæsen, i Anledning af hvilket der besluttedes at indgive Petition. – J det ni og tredsindstyvende Møde foretoges til endelig Behandling: 1) Udkast til en Anordning angaaende Straffen for Tyveri, Hæleri, Bedrageri, Falsk og andre dermed beslægtede Forbrydelser, 2) Udkast til en Anordning angaaende Straffen for falsk Vidnesbyrd m. V. og 3) Udkast til en Anordning, indeholdende Modificationer i Frogn. af 12te Juni 1816 angaaende Straffen af Fængsel paa Vand og Brød. – J det halvfjerdsindstyvende Møde foretoges Udkastet til en Anordning, angaaende nogle Modificationer i den bestaaende Lovgivning om Erhvervelse ved Hævd til endelig Behandling. –¬